KOMISIJOS REGLAMENTAS (EB) Nr. 1989/2005
2005 m. gruodžio 7 d.
iš dalies keičiantis Reglamentą (EB) Nr. 1164/2005 dėl nuolatinio konkurso perparduoti Bendrijos rinkoje Lenkijos intervencinės agentūros saugomus kukurūzus paskelbimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1), ypač į jo 6 straipsnį,
kadangi:
(1)
Siekiant pratęsti pasiūlymų pateikimo terminą iki 2006 m. birželio 28 d., Komisijos reglamentas (EB) Nr. 1164/2005 (2) buvo iš dalies pakeistas.
(2)
Atlikus šį pratęsimą, nebuvo patikslinta, kuriomis savaitėmis po 2005 m. spalio 26 d. joks konkursas nevyks. Tomis savaitėmis ūkio subjektai vis tiek gali pateikti pasiūlymus, nors tuo metu nėra numatytas joks vadybos komiteto susirinkimas.
(3)
Todėl reikėtų numatyti, kuriomis savaitėmis iki 2006 m. birželio 28 d. nebus vykdomas joks konkursas.
(4)
Atsižvelgdama į prognozuojamus rinkos poreikius ir į Lenkijos intervencijos agentūros turimą kiekį, Lenkija pranešė Komisijai apie savo intervencinės agentūros ketinimą 65 197 tonomis padidinti kiekį, dėl kurio vykdomas konkursas. Atsižvelgiant į padėtį rinkoje, Lenkijos prašymą reikėtų patenkinti.
(5)
Todėl reikėtų atitinkamai iš dalies pakeisti Reglamentą (EB) Nr. 1164/2005.
(6)
Šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1164/2005 iš dalies keičiamas taip:
1)
1 straipsnyje „90 000“ tonų kiekis keičiamas „155 197“ tonomis.
2)
4 straipsnio 1 dalis pakeičiama taip:
„Vėlesnių dalinių konkursų galutinis pasiūlymų pateikimo terminas baigiasi kiekvienos savaitės trečiadienį 15 valandą (Briuselio laiku), išskyrus 2005 m. rugpjūčio 3 d., 2005 m. rugpjūčio 17 d., 2005 m. rugpjūčio 31 d., 2005 m. gruodžio 28 d., 2006 m. balandžio 12 d. ir 2006 m. gegužės 24 d., t. y., šiomis savaitėmis joks konkursas nebus vykdomas.“.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. gruodžio 7 d.